મસ્જિદ સ્ટેશન-વેસ્ટથી બહાર નીકળતાં અભયચંદ ગાંધી માર્ગ પર જવા માટે સ્ટેશનનાં જેવાં પગથિયાં ઊતરીએ કે તરત જ રોડ પર સરેઆમ ટેમ્પોવાળા તેમનાં વાહનો આડેધડ પાર્ક કરીને પૂરો રસ્તો બ્લૉક કરી દે છે. અધૂરામાં પૂરું, જો રાહદારીઓ ફૂટપાથ પર ચાલવાની કોશિશ કરે તો પણ તેમને નિરાશા જ હાથ લાગે છે, કેમ કે સમગ્ર ફૂટપાથ પર ક્યાં તો દુકાનદારો ગેરકાયદે તેમની દુકાનોને વિસ્તારીને બેસી ગયા છે અને બાકી બચેલી કસર ફેરિયાઓએ પૂરી કરી છે.